Алда да гомерләр булса иде (Госман Исхакыйга 60 яшь)

	Әгәр бүген ул мөфти булса, әй шау-гөр килерләр иде. Аның турында романнар, зур-зур мәкалә­ләр язарлар, төрле тапшырулар эшләрләр, ки­тап­лар чыгарырлар иде. Беләм: рөхсәт тә итмәс. Ул чит илдә укуын тә­мам­лап кайтасы елны әнисе Рә­ши­дә апа Исхакыйга 70 яшь туласы иде. Без, шәкертләре, бу бәйрәмне татар театрында вәгазьләр, мөнәҗәтләр ки­чәсе итеп үткәрергә уйладык.	  Зөһрә Сәхабиева, Гөл­зада ханымнар махсус әзер­ләнде. Кичәне инде ул чакта ук бик күп аракысыз туйлар, бәй­рәмнәр үткәргән Җәлил хәз­рәт Фазлыев алып барасы иде. Бу – безнең иң матур ел­ла­рыбыз. Остазларыбыз Нур­­камал апа, Разия апа, Дания апа, Габдерәүф абый, Габделхак абыйларымның го­мер буе өйдә сабак укытып, кеше күзенә яңа күрен­гән көннә­ре. Аларны барысын да бер­гә, бер рәткә тезеп утырту турында хыялландык. Әлмира апа ничекләр генә сөйләш­кәндер: театр директоры Шамил Зиннур улыннан театр кадәр театрны сә­гать икедән алтыга кадәр буш­лай, бер тиен акча тү­лә­мичә алуга ирешкән. Әй, шатлануларыбыз! Барысы – кө­не, сәгате, катнашучыларыбыз да әзер. Туган көнгә Госман да кайтачак. Ул кайтты да бөтен хыялларыбызны чел­пә­рәмә китерде. Туган көн кичәсе булмады, хәтта Рә­ши­дә апабызга гына түгел, балаларына да бәйрәм итәргә рөх­сәт бир­мәгән Госман хәз­рәт. 
	Шәехҗан Фәния ХУҖАХМӘТ	
Ватаным Татарстан

	№ --- | 28.05.2017	


